Diari Oficial de la Generalitat Valenciana


Sumari del DOGV 3132, del 28-11-1997 (1997/11484)

ORDRE de 21 de novembre de 1997, de la Conselleria d'Ocupació, Indústria i Comerç, per la qual s'estableixen les bases reguladores per a la concessió de compensacions econòmiques als àrbitres designats de conformitat amb el que disposen els articles 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana durant l'exercici 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3132

Data del DOGV
:   28-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11728


Data del document
:   21-11-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

3927 ORDRE de 21 de novembre de 1997, de la Conselleria d'Ocupació, Indústria i Comerç, per la qual s'estableixen les bases reguladores per a la concessió de compensacions econòmiques als àrbitres designats de conformitat amb el que disposen els articles 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana durant l'exercici 1997. [97/X11901]
  
L'article 76 de la Llei 8/1980, de l'Estatut dels Treballadors, redactat de conformitat amb la Llei 11/1994, de 14 de maig, estableix que les impugnacions en matèria d'eleccions als òrgans de representació dels treballadors en les empreses es tramitaran d'acord amb un procediment arbitral. D'altra banda, l'article 28 de la Llei 9/1987, d'Òrgans de Representació i Determinació de les Condicions de Treball i Participació del Personal al Servei de les Administracions Públiques, redactat de conformitat amb la Llei 18/1994, de 30 de juny, estableix, així mateix, un procediment d'impugnació arbitral en matèria electoral.
  
Per mitjà de l'Ordre de 3 de juny de 1996, s'estableixen les bases reguladores per a la concessió de compensacions econòmiques als àrbitres designats, d'acord amb el que disposen els articles 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana.
  
En conseqüència, i atès que cal determinar la dotació pressupostària prevista a aquest efecte per a l'exercici 1997, fent ús de les atribucions que m'atorga l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Per a l'exercici 1997, les ajudes establides en l'Ordre de 3 de juny de 1996, destinades a compensar econòmicament als àrbitres designats de conformitat amb el que disposen els articles 76 de l'Estatut dels Treballadors i 28 de la Llei 9/1987, de 12 de juny, en la redacció que hi fa la Llei 18/1994, de 30 de juny, es finançaran a càrrec de la línia de subvenció 006.127.97 del programa 315.10, aplicació pressupostària 00.25.0191.585.22.2, per un import global màxim d'1.940.000 pessetes.
  
Article 2
  
El procediment per a la concessió i el pagament de les ajudes serà el que estableix l'Ordre de 3 de juny de 1996 esmentada.
  
DISPOSICIÓ FINAL
  
Única
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 21 de novembre de 1997
  
El conseller d'Ocupació, Indústria i Comerç,
  
DIEGO SUCH PÉREZ